ആട് 3

മിഥുൻ മാനുവൽ തോമസ് തിരക്കഥയെഴുതി സംവിധാനം ചെയ്ത് 2026-ൽ പുറത്തിറങ്ങാനിരിക്കുന്ന ഒരു മലയാള ഫാന്റസി ആക്ഷൻ കോമഡി ചലച്ചിത്രമാണ് ആട് 3. ഫ്രൈഡേ ഫിലിം ഹൗസ്, കാവ്യ ഫിലിം കമ്പനി എന്നീ ബാനറുകളിൽ വിജയ് ബാബു, വേണു കുന്നപ്പിള്ളി എന്നിവർ ചേർന്നാണ് ചിത്രം നിർമ്മിക്കുന്നത്. 'ആട്' ചലച്ചിത്ര പരമ്പരയിലെ മൂന്നാമത്തെയും അവസാനത്തെയും ഭാഗമാണിത്. ജയസൂര്യ, സൈജു കുറുപ്പ്, വിനായകൻ, രഞ്ജി പണിക്കർ, വിജയ് ബാബു, സണ്ണി വെയ്ൻ, ധർമ്മജൻ ബോൾഗാട്ടി, ഭഗത് മാനുവൽ, ഇന്ദ്രൻസ്, ബിജുക്കുട്ടൻ, സുധി കോപ്പ, ഹരികൃഷ്ണൻ തുടങ്ങിയ വൻ താരനിര മുൻചിത്രങ്ങളിലെ കഥാപാത്രങ്ങളെ ഈ ചിത്രത്തിലും അവതരിപ്പിക്കുന്നു.

2026 മാർച്ച് 19-ന് ചിത്രം തിയേറ്ററുകളിൽ റിലീസ് ചെയ്യും.

 അഭിനേതാക്കൾ 
 ജയസൂര്യ - പന്നിമറ്റത്തിൽ ഷാജി പാപ്പൻ
 വിനായകൻ - ദാമോദരൻ ഉണ്ണിമകൻ ഡെൽമൺ എടക്കൊച്ചി (ഡ്യൂഡ്)
 വിജയ് ബാബു - സർബത്ത് ഷമീർ
 സൈജു കുറുപ്പ് - അറക്കൽ അബു
 സണ്ണി വെയ്ൻ - സാത്താൻ സേവ്യർ
 ധർമ്മജൻ ബോൾഗാട്ടി - "ക്യാപ്റ്റൻ" ക്ലീറ്റസ് / "സച്ചിൻ" ക്ലീറ്റസ്
 അലെയ ബോൺ - കേറ്റ് ലാര
 ഇന്ദ്രൻസ് - പി.പി. ശശി
 അജു വർഗ്ഗീസ് - ഡ്രൈവർ പൊന്നപ്പൻ
 ബൈജു സന്തോഷ് - ഉതുപ്പ് തെക്കേപ്പറമ്പിൽ (അനഘപ്പാറ ഗ്രാമപഞ്ചായത്ത് പ്രസിഡന്റ്)
 സുധി കോപ്പ - കഞ്ചാവ് സോമൻ (ഇപ്പോൾ സാത്താന്റെ സഹായി)
 രഞ്ജി പണിക്കർ - പന്നിമറ്റത്തിൽ തോമസ് പാപ്പൻ
 ബിജുക്കുട്ടൻ - ബാറ്ററി സൈമൺ (ഇപ്പോൾ സാത്താന്റെ സഹായി)
 ഭഗത് മാനുവൽ - കൃഷ്ണൻ മന്ദാരം
 ഹരികൃഷ്ണൻ - ലാലൻ പി.കെ. (ലോലൻ)
 കൃഷ്ണ ജീവ് (ഫുക്രു) - വിന്നേഴ്സ് പോത്തുമുക്കിലെ പുതിയ അംഗം

 നിർമ്മാണം 
 വികസനം 
ഫ്രൈഡേ ഫിലിം ഹൗസിന്റെ ബാനറിൽ വിജയ് ബാബു നിർമ്മിച്ച് മിഥുൻ മാനുവൽ തോമസ് സംവിധാനം ചെയ്യുന്ന 'ആട്' സിനിമാ പരമ്പരയിലെ മൂന്നാം ഭാഗമാണ് ഈ ചിത്രം. 2024 മാർച്ചിലാണ് ചിത്രം ഔദ്യോഗികമായി പ്രഖ്യാപിച്ചത്. വലിയ ക്യാൻവാസിൽ ഒരുങ്ങുന്ന ചിത്രം ഒരു ഫാന്റസി ഴോണറിലായിരിക്കും ഒരുങ്ങുന്നതെന്ന് 2025 ജനുവരിയിൽ സംവിധായകൻ സ്ഥിരീകരിച്ചിരുന്നു. 2025 മെയ് 10-ന് നടന്ന പൂജാ ചടങ്ങോടെയാണ് ചിത്രത്തിന് തുടക്കമായത്. 2025 ജൂണിൽ കാവ്യ ഫിലിം കമ്പനിയുടെ വേണു കുന്നപ്പിള്ളി സഹനിർമ്മാതാവായി പദ്ധതിയുടെ ഭാഗമായി.

 ചിത്രീകരണം 
2025 മെയ് 15-ന് ചിത്രത്തിന്റെ പ്രിൻസിപ്പൽ ഫോട്ടോഗ്രാഫി ആരംഭിച്ചു. 2025 ജൂലൈ 15-ന് ജയസൂര്യ സെറ്റിൽ ജോയിൻ ചെയ്തു.

 റിലീസ് 
'ടോക്സിക്', 'ധുരന്ധർ' എന്നീ ചിത്രങ്ങൾക്കൊപ്പം 2026 മാർച്ച് 19-ന് ചിത്രം ആഗോളതലത്തിൽ തിയേറ്ററുകളിൽ റിലീസ് ചെയ്യും.

 അവലംബം 

 പുറത്തേക്കുള്ള കണ്ണികൾ 


വർഗ്ഗം:വരാനിരിക്കുന്ന മലയാളചലച്ചിത്രങ്ങൾ
വർഗ്ഗം:2026-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മലയാള ചലച്ചിത്ര പരമ്പരകൾ
വർഗ്ഗം:മിഥുൻ മാനുവൽ തോമസ് സംവിധാനം ചെയ്ത ചലച്ചിത്രങ്ങൾ
വർഗ്ഗം:2020-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പുറത്തിറങ്ങാനിരിക്കുന്ന ചലച്ചിത്രങ്ങൾ